b"\n_START_ARTICLE_\nFred Terry\n_START_SECTION_\nBiografia\n_START_PARAGRAPH_\nTerry va n\xc3\xa9ixer a Londres, Anglaterra dins d'una prestigiosa fam\xc3\xadlia teatral. Els seus pares, Benjamin (1818-1896) i Sarah (nascuda Ballard, 1817-1892), eren actors c\xc3\xb2mics en una companyia de gires amb seu a Portsmouth. Fred era germ\xc3\xa0 de les actrius Florence, Kate, Ellen i Marion. Altres dos germans, George i Charles, estaven relacionats amb la direcci\xc3\xb3 teatral._NEWLINE_Casat amb Julia Neilson, la seva primera actuaci\xc3\xb3 a l'escena va ser al Teatre Haymarket l'any 1880. Al llarg de la seva carrera va actuar a les principals ciutats del Regne Unit, els Estats Units, i el Canad\xc3\xa0. Durant molts anys va formar part de les companyies de notables actors. _NEWLINE_L'any 1900, al costat de la seva esposa va assumir la direcci\xc3\xb3 del Haymarket i, l'any 1915, la del Teatre Novello, produint i protagonitzant Sweet Nell of Old Drury. Van continuar produint obres junts en els seg\xc3\xbcents 30 anys, destacant La Pimpinela Escarlata (produ\xc3\xafda per primera vegada el 1903), la qual tamb\xc3\xa9 van protagonitzar i van adaptar al teatre a partir del manuscrit de la Baronessa Orczy. Malgrat les mordaces cr\xc3\xadtiques, la pe\xc3\xa7a va ser un gran \xc3\xa8xit i es va mantenir m\xc3\xa9s de 2000 funcions, i va gaudir de nombroses reposicions. Ell va actuar en el New Theatre de Londres tots els anys entre 1905 i 1912. A m\xc3\xa9s va fer gires de manera regular amb la seva esposa en la d\xc3\xa8cada de 1920, principalment representant drames hist\xc3\xb2rics. _NEWLINE_Va morir a Londres l'any 1933. Va ser el pare de l'actriu Phyllis Neilson-Terry."